У ходзе візіту выкладчыкі ГДУ правялі вучэбныя курсы па тэмах “Менеджмент у сферы адукацыі” і “Развіццё школьнага лідарства ў сістэме сярэдняй адукацыі”. Мэтавай аўдыторыяй слухачоў было кіраўніцтва, выкладчыцкі склад і лепшыя студэнты рэгіянальных устаноў вышэйшай адукацыі — Казахскага дзяржаўнага жаночага педагагічнага ўніверсітэта (Алматы) і Дзяржаўнага ўніверсітэта імя К.Шакарыма (Семей, былы Сяміпалацінск). Акрамя таго, нашы прадстаўнікі правялі сустрэчы з кіраўніцтвам вышэйзгаданых устаноў, дзе прэзентавалі сістэму адукацыі Беларусі і ГДУ імя Францыска Скарыны, а таксама абмеркавалі пытанні будучага супрацоўніцтва.